Алматыда 5 мыңға жуық қыз АПВ-ға қарсы вакцина алды
DATE: 20:05, 23 Қараша 2024 | GMT +5
TITLE: Алматыда 5 мыңға жуық қыз АПВ-ға қарсы вакцина алды
URL: https://kaz.inform.kz/news/almatida-5-minga-zhuik-kiz-apv-ga-karsi-vaktsina-aldi-b25c2c/
META: DATE: 20:05, 23 Қараша 2024 | GMT +5
TOTAL WORDS: 121
AUTHOR(S):
TEXT: Алматы қаласы санитариялық-эпидемиологиялық бақылау департаментінің мәліметіне сәйкес, қала бойынша АПВ-ға қарсы бірінші дозамен барлығы 4682 қыз вакцинацияланған, оның ішінде 11 жаста — 1909 және 12-13 жаста — 2773 қыз вакцинацияланды. — Вакцинациялауға рұқсаты бар медицина қызметкерлері, егілетін адамдарды қарап-тексеруден өткізіп, вакцинациялауды жүргізуге атаанасынан не заңды өкілдерінен келісім алғаннан кейін жүргізеді. АПВ-ға қарсы вакцинация Дүниежүзілік денсаулық сақтау ұйымында сертификатталған, 6 ай аралығымен 2 дозадан тұратын, Қазақстан Республикасында тіркелген АҚШ-тың 4 валентті «Гардасил» вакцинасын қолданады. Бұл вакцина АПВ 6, 11, 16 және 18 түрлерінен қорғайды. Вакцинада тірі вирустар жоқ, инфекцияны тудырмайды және репродуктивті функцияға әсер етпейді, — деді Алматы қаласының санитариялық-эпидемиологиялық бақылау департаменті басшысының орынбасары Әсел Қалықова. Еске салайық, бұған дейін СҚО-да адам папилломасы вирусына қарсы 1, 1 мың қызға вакцина егілгенін жазғанбыз
